armvectores/hy_wikipedia_2023 huggingface dataset:
Մեյ Լան Ֆան

Մեյ Լան Ֆան (ավանդական՝ 梅蘭, պարզեցված՝ 梅兰, հոկտեմբերի 22, 1894(1894-10-22), Պեկին, Ցին կայսրություն - օգոստոսի 8, 1961(1961-08-08), Պեկին, Չինաստան), չինացի դերասան, մանկավարժ, թատերական և հասարակական գործիչ։ Կատարել է կանանց դերեր։ 1910-ական թթ․ ստեղծել է «արդի զգեստներով ներկայացման» («Սիրահարները հանդիպում են բանտում» և այլն) և դասական սյուժեներով ու հնաոճ զգեստներով ներկայացման («Չան Է-ն փախ չում է Լուսին» և այլն) նոր տեսակներ։ 1949 թվականից աշխատել է Պեկինի երաժշտական դրամայի թատրոնում, 1951 թվականից եղել Ավանդական երաժշտական դրամայի ԴՀԻ (ավելի ուշ՝ Ավանդական երաժշտական թատրոնի ակադեմիա) տնօրեն։ Լավագույն դերերը խաղացել է «Տիեզերքի սուրը», «Զբոսանք այգում և ընդհատված երազ» և այլ ներկայացումներում։


== Ծանոթագրություններ ==
Պետար Կոչիչ

Պետար Կոչիչ (սերբ.՝ Петар Кочић, հունիսի 29, 1877(1877-06-29), Stričići, Bosnia Vilayet, Օսմանյան կայսրություն - օգոստոսի 27, 1916(1916-08-27), Բելգրադ, Austro-Hungarian occupation of Serbia, Ավստրո-Հունգարիա), սերբ և բոսնիացի գրող, դրամատուրգ, նովելագիր, երգիծաբան, հասարակական գործիչ։ 20-րդ դարասկզբի սերբական գրականության ականավոր ներկայացուցիչներից է։


== Կենսագրություն ==
Սլավոնագիտություն է ուսումնասիրել Վիեննայի համալսարանում։ Դասավանդել է Սկոպյեի դպրոցում։ Ապրել է Սարաևոյում, իսկ կյանքի վերջին տարիներին` Բելգրադում։
Արմատական ակտիվ քաղաքական գործիչ է եղել։ Իր բողոքն է արտահայտել իր հայրենիքի բռնազավթման դեմ ավստրո-հունգարական իշխանությունների կողմից, ինչպես նաև Բոսնիայի ու Հերցեգովինայի անեքսիայի դեմ։ Արմատական հայացքների պատճառով երկու անգամ` 1907 և 1909 թվականներին, հետապնդվել է ավստրո-հունգարական իշխանությունների կողմից, ենթարկվել ձերբակալությունների։ 1910 թվականին ընտրվել է բոսնիական խորհրդարանի պատգամավոր։
Թաղված է Բելգրադի Նոր գերեզմանոցում։


== Ստեղծագործություն ==
Սերբական գրականության մեջ մտել է որպես ականավոր նովելագիր ու երգիծաբան։ Պատմվածքների ժողովածուներն են «Լեռներից ու նախալեռներից» (1902-1905), «Հառաչանքներ Զմիյայնայից» (1910)։ Կոչիչի գրչին են պատկանում «Փորսուղը դատարանի առաջ» (1904) երգիծական պիեսը, «Ճակատագիր» (1912) երգիծական պատմվածքը։
Կոչիչի ստեղծագործությունը նվիրված է բոսնական գյուղացիների ողբերգական ճակատագրին, ովքեր տանջվում են թուրքական լծի տակ, տեղի ֆեոդալների ու ավստրո-հունգարական իշխանությունների ճնշումից։
Իր չափածո ու դրամատիկ ստեղծագործություններում նա ներկայացրել է տարբեր կերպարների կյանքն ու ճակատագիրը, ժողովրդական խոսքի գեղեցկությունը։ Գրողը ծաղրով ու ռեալիստորեն է ներկայացրել Ավստրո-Հունգարիայի կառավարման սոցիալական ծանր հետևանքները։
Կոչիչի գլուխգործոցը «Փորսուղը դատարանի առաջ» (1904) («Jazavac pred sudom») երգիծական պիեսն է, որը երկար ժամանակ եղել է բեմում` մեծ հաջողություն վայելելով հանդիսատեսի շրջանում։


== Ճանաչում ==

Պետար Կոչիչի կյանքն ու գործունեությունը մեծ հարգանք է վայելում իր հայրենիքում։

Սերբիայի, Բոսնիայի ու Հերցեգովինայի մի քանի քաղաքներում կան հուշարձաններ նրա պատվին։
Գրողի պատկերն առկա է Սերբիայի Հանրապետության դրամական միավորի` դինարի 1993 թվականի թղթադրամներին և Բոսնիայի ու Հերցեգովինայի փոխարկելի մարկերին (1998)։
Հարավսլավիայի փոստը 1997 թվականին թողարկել է նամականիշ` նվիրված գրողի ծննդյան 100-ամյակին։
Սահմանված են «Կոչիչի գրիչ» (Кочићево перо) և «Կոչիչի գիրք» (Кочићева књига) մրցանակները։
1980-1999 թվականներինՍերբիայի Հանրապետության Ժողովրդական ու համալսարանական գրադարանը կրել է Պետեր Կոչիչի անունը։


== Ստեղծագործությունների հատընտիր ==
Сабрана дjeла, в 3 томах, 1967.


== Ծանոթագրություններ ==


== Արտաքին հղումներ ==
Петар Кочић Archived 2014-10-11 at the Wayback Machine.(սերբ.)
Իգնատենկոյի փողոց (Յալթա)

Իգնատենկոյի փողոց (ռուս.՝ Улица Игнатенко), փողոց Ղրիմի Յալթա քաղաքում։ Անվանվել է ի պատիվ Յալթայի ռազմական հեղափոխական հանձնաժողովի նախագահ և քաղաքային խորհրդի առաջին նախագահ Վասիլի Իգնատենկոյի։


== Պատմություն ==
Յալթան հիմնադրվել է հին ժամանակներում հույն գաղութարարների կողմից։ Սուրբ Հովհանի հրվանդանում եղել է Պոլիկուր (այստեղից էլ՝ Պոլիկուրյան բլուր) բնակավայրը։ Ներկայիս «Սպարտակ» կինոթատրոնի տարածքում կար Ֆարֆորա փոքրիկ գյուղը։ Անտոն Չեխովի տան մոտ Աուտկա գյուղն էր։ Այնտեղ, որտեղ այժմ «Օկտյաբր» կինոթատրոնն է, սկսվում էր Դերեկոյ գյուղը, իսկ տրոլեյբուսային կայանի վերևում, լեռներին մոտ, տեղակայված է Այ Վասիլ (այժմ՝ Վասիլևկա) գյուղը։ Այժմ այս բոլոր նախկին գյուղերը գտնվում են քաղաքի տարածքում։ Երբ այդ բնակավայրերը հայտնվեցին, փողոցները դեռ անուններ չունեին։ Բայց աստիճանաբար այդ բնակավայրերն ընդլայնվեցին, սկսեցին ձևավորվել փողոցները։
1837 թվականի սեպտեմբերին Ղրիմում ճամփորդելու ժամանակ թագաժառանգ Ալեքսանդր Նիկոլաևիչին ուղեկցող Ս. Ա. Յուրևիչի «Ճանապարհային նամակներ» գրքում նկարագրվում է Յալթայի առաջին փողոցի ձևավորումը։ 1823 թվականին 1812 թվականի հայրենական պատերազմի հերոս, գեներալ-լեյտենանտ իշխան Միխայիլ Սեմյոնովիչ Վորոնցովը նշանակվում է Նովոռոսիյսկի երկրամասի գեներալ-նահանգապետ։ Նշանակումից անմիջապես հետո նա հողեր է ձեռք բերում Յալթայում, Մասանդրայում, Գուրզուֆում, Այ Դանիլեում, Ալուպկայում, որտեղ կառուցում է պալատ։
Վորոնցովի հրամանով սկսվում է Սիմֆերոպոլից դեպի Ղրիմի հարավային ափ (դեպի Յալթա և Սևաստոպոլ) մայրուղու շինարարությունը։ Կառուցվում են Յալթայի քարե ծովապատնեշը, մաքսակետը, կարանտինային ուղեկալը, հիվանդանոցը։ Հիմնադրվում է Սուրբ Հովհան Ոսկեբերան եկեղեցին։ 1837 թվականին ճանապարհային գիծը Սիմֆերոպոլից բերվում է Յալթա։ 1837 թվականի սեպտեմբերի 30-ին Միխայիլ Վորոնցովի հրավերով կայսր Նիկոլայ I-ը կնոջ և թագաժառանգի հետ ժամանում է Յալթա։
Միապետը Յալթայի միակ փողոցով ուղևորվում է Սուրբ Հովհան Ոսկեբերան եկեղեցի։ Նիկոլայ I-ը հետաքրքրվում է, թե ինչ է այս փողոցի անունը։ Ոչ ոք չի կարողանում պատասխանել այդ հարցին, քանի որ այն անուն չուներ։ Այնուհետև Վորոնցովի շքախմբից մեկն ասում է. «Ելիզավետայի»։ Այսպես քաղաքի առաջին փողոցներից մեկը ստանում է իր անունը։ Ելիզավետա էր Վորոնցովի կնոջ անունը։
Այժմ նախկին Ելիզավետայի փողոցը «Ղրիմ» հյուրանոցից տանում է դեպի Ռադինի անվան հրապարակ և ավարտվում է նավաստիների ակումբի շենքի մոտ։ Երկրորդ համաշխարհային պատերազմից հետո այն վերանվանվել է Կոմունալնայա փողոց, ապա՝ Վ. Ա. Իգնատենկոյի՝ ի պատիվ Յալթայի ռազմական հեղափոխական հանձնաժողովի նախագահ և քաղաքային խորհրդի առաջին նախագահի։


== Ծանոթագրություններ ==
Աշխարհի երկրներն ըստ ՀՆԱ-ի աճի ցուցանիշների

Աշխարհի երկրներն ըստ ՀՆԱ-ի աճի ցուցանիշների, աշխարհի երկրների դասակարգում ըստ տրված ժամանակահատվածի համար հաշվարկված ՀՆԱ աճի տեմպի։ 
Ստորև ներկայացված են աշխարհի երկրների տնտեսական ցուցանիշները՝ ըստ Համաշխարհային բանկի 1990 -2020 թվականների վիճակագրական տվյալների։
Հաշվարկման հիմքում ընկած են տվյալ տարում Համախառն ներքին արդյունքի իրական աճի տեմպը և վերջնարդյունքների (ապրանքների և ծառայությունների) գների աճի արագությունը։ Տվյալները վերցված են Արժույթի միջազգային հիմնադրամի «Համաշխարհային տնտեսության զարգացման հեռանկարներ»-ի տվյալների բազայից և մեծամասամբ համապատասխանում են 2021 թվականի օրացույցային տարվա դիտարկումներին։ 
Այս տվյալները չպետք է շփոթել ըստ բնակչության 1 շնչի ՀՆԱ ցուցանիշների հետ, որը չի արտահայտում երկրների տնտեսության զարգացման իրական տեմպը՝ բնական և մեխանիկական շարժերի հետևանքով բնակչության թվաքանակի փոփոխության պատճառով։


== Ցուցակ ==
Աշխարհի երկրների տնտեսական ցուցանիշները՝ ըստ Համաշխարհային բանկի 1990 - 2020 թվականների վիճակագրական տվյալների։


== Ծանոթագրություններ ==


== Տես նաև ==
Համախառն ներքին արդյունք
Աշխարհի երկրներն ըստ մեկ շնչին ընկնող ՀՆԱ-ի


== Արտաքին հղումներ ==
https://www.abcfinance.am/economy/gross-domestic-product.html
https://enlightngo.org/post/22826
Բոչկինո (գյուղ, Վյազեմսկի շրջան)

Բոչկինո (ռուս.՝ Бочкино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբրահամ Ղուկասով

Աբրահամ Հովսեփի Ղուկասով (Աբրահամ Ղուկասյանց, նոյեմբերի 23, 1872(1872-11-23), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - ապրիլի 27, 1969(1969-04-27), Ժնև, Շվեյցարիա), ազգությամբ հայ նավթարդյունաբերող, գործարար, մեկենաս, հրատարակիչ և հասարակական գործիչ։ Ռուսաստանի տոհմիկ պատվավոր քաղաքացի։ Բնական և փիլիսոփայական գիտությունների (1890) դոկտոր։
Պավել Ղուկասովի եղբայրը։


== Կենսագրություն ==
Աբրահամ Ղուկասովը ծնվել է 1872 թվականի նոյեմբերի 23-ին Շուշի քաղաքում։ 1890 թվականին ավարտել է Մոսկվայի Լազարյան ճեմարանի Արևելյան լեզուների ինստիտուտը։ Սովորել է Նովոռոսիյսկի կայսերական համալսարանի ֆիզիկա-մաթեմատիկական ֆակուլտետում (Օդեսա), 1894 թվականին՝ Լայպցիգի համալսարանում։
1899 թվականից Եվրոպայում եղել է «Կասպիական ընկերության» նախագահ։ Ապրել է Լոնդոնում, ներկայացրել է ընտանիքի նավթային շահերը։ Հիմնադրել է «Balting Trading Co» շինարարական ընկերությունը։ Առաջին համաշխարհային պատերազմի տարիներին Պետրոգրադում ղեկավարել է «Պելլա» գործարանը։ Հոկտեմբերյան հեղափոխությունից հետո տարագրվել է Փարիզ և հիմնադրել Les «Petroles d’Outre-Mer» շինարարական ընկերություն, իր միջոցներով հրատարակել է «Վերածնունդ» լրագիրը (1925-1940, 1949-1969՝ ամսագիր)։ 1926 թվականից եղել է Ռուսական ազգային միավորման վարչության նախագահ։ Եղբայրների՝ Պավելի և Արշակի հետ հիմնադրել է «Ղուկասյանց եղբայրներ» հիմնադրամը։ Ֆրանսիայում եղբայրներն ակտիվորեն մասնակցել են «Առևտրա-ֆինանսական և արդյունաբերական կոմիտեի» (Տորգպրոմ) գործունեությանը, որը ստեղծվել էր ռուս գաղթականների շահերը պաշտպանելու համար։
Մահացել է 1969 թվականին, Շվեյցարիայում։


== Գրականություն ==
Гукасовы / Ю. Н. Емельянов // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
Саркисян С.Т., Энциклопедия Арцах-Карабаха. Спб., 2005. - 312 с.:
Материалы по истории СССР, т. 6. М., 1959.
Боханов А.Н., Деловая элита России 1914 г.


== Ծանոթագրություններ ==
Եվրոպական գավաթ 1985–86

Եվրոպական գավաթ 1985–86 Եվրոպական գավաթի 31-րդ մրցաշրջանն էր, որում հաղթեց Ստյաուան՝ եզրափակչում պարտության մատնելով Բարսելոնաին հետխաղյա 11 մետրանոցներով (2-0), հանդիպման հիմնական և լրացուցիչ ժամանակներն ավարտվել էին 0–0 հաշվով։
Եզրափակիչը կայացավ Սևիլյայի Ռամոն Սանչես Պիսխուան մարզադաշտում 1986 թվականի մայիսի 7-ին, խաղը դիտում էին 70 000  հանդիսական։
Սա Եվրոպական գավաթի առաջին նվաճումն էր արևելաեվրաոպական ակումբի կողմից։ Այս տարվա մրցաշրջանում չէին մասնակցում անգլիական ակումբներ, քանի որ նախորդ տարվա եզրափակիչի նախորդ օրը տեղի էր ունեցել միջադեպ, որի պատճառով նրանց արգելվել էր մասնակցությունը ՈՒԵՔԱ-ի կողմից։
Գործող չեմպիոն Յուվենտուսը դուրս մնաց մրցաշարից քառորդ եզրափակիչում, պարտվելով Բարսելոնային։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1985–86 Եվրոպական գավաթ - արդյունքներ (արխիվ)
Բոլոր գոլ խփողները 1985–86 Եվրոպական գավաթի մրցաշարում (բացառությամբ նախնական շրջանը) protocols UEFA
Սուրբ Ստեփանոս եկեղեցի (Իզմիր)

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Սուրբ Ստեփանոս եկեղեցին եկեղեցի է Իզմիր քաղաքում։ Համարվում էր քաղաքի ամենահայտնի եկեղեցին։ Կործանվեց Սմիռնայի մեծ հրդեհի ժամանակ։
Մոլլա Սուլեյման (Ալաշկերտի գավառ)

Մոլլա Սուլեյման, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Շառիան գետի Ղռավ վտակի վերին հոսանքի տարածքում, Սուկավետ լեռան ստորոտում, Ալաշկերտ քաղաքից 8-10 կմ հարավ-արևմուտք։


== Պատմություն ==
Բնակչությունը գրեթե ամբողջովին բնաջնջվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1878 թվականին ուներ 110, իսկ 1909 թվականին` 80 տուն հայ բնակիչ։


== Տնտեսություն ==
Բնակչության  հիմնական զբաղմունքը անասնապահություն, երկարգործություն և բանաջարաբուծությունն էր։
Գյուղն ուներ մի քանի պանդոկ ու կրպակ։


== Օգտակար հանածոներ ==
Գյուղի մոտակայքում կան հանքային տաք աղբյուրներ։


== Պատմամշակութային կառույցներ ==
Մոլլա Սուլեյմանն ուներ 2 եկեղեցի, որոնցից մեկը կոչվում է Ս. Հակոբ։


== Կրթություն ==
Մինչև 1914 թվականը գյուղում եկեղեցիներին կից գործում էր վարժարաններ` 10-15 սաներով։ Գյուղից արևելք կար գյուղատեղի և գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(3956) Կասպար

(3956) Կասպար (անգլ.՝ Caspar), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 3-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,239431 ա. մ., առավելագույնը մոտենում է 1,8361 ա. մ. հեռավորության վրա և հեռանում 2,6428 ա. մ.։ Արեգակի շուրջ մեկ ամբողջական պտույտ է կատարում 1224,07 երկրային օրվա ընթացքում, իր ուղեծրով շարժվելով միջինում 0,294102 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3956) Կասպար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հազազ ռուսական

Հազազ ռուսական (լատ.՝ Lycium ruthenicum), մորմազգիների ընտանիքի, հազազ ցեղի բույս։ 


== Նկարագրություն ==
Տերևաթափ թուփ է՝ 0,5-2 մ բարձրությամբ, հանգուցավոր, տարածված, ամուր, մերկ, դեղնասպիտակ, խիստ փշավոր ճյուղերով։ Փշերը ունեն 0,3-2 սմ երկարություն, բարակ են, առանց տերևների։ Տերևների ձևը խիստ բազմազան է։ Դրանք մեծ մասամբ գծանման են, 0,5-3,5 (երբեմն՝ 5) սմ երկարությամբ, 0,7-3 մմ լայնությամբ, կապտականաչ, մսալի, համարյա նստադիր։ Ծաղիկները միայնակ են կամ 2-3-ական հավաքված փնջերում։ Բաժակը նեղ զանգականման է, 2-3 անհավասար բլթակներով, հազվադեպ՝ անհավասար, 5 ատամնանի, 2,5-4,5 մմ երկարությամբ։ Պսակը 0,3-1,3 (երբեմն 1,5) սմ երկարություն ունի, ձագարաձև, սպիտակավուն խողովակով և երկարավուն, 5 (երբեմն՝ 4-6) կտրտված ծռվածքով։ Առէջները անհավասար երկարություն ունեն։ Հատապտուղն ունի 0,4-0,8 սմ տրամագիծ, բազմասերմ է, սև։ Սերմերը երիկամաձև են, անկյունավոր։ Ծաղկում է սեզոնում 2 անգամ՝ ապրիլին և հուլիսին։ Պտուղները հասունանում են հունիս-հոկտեմբեր ամիսներին։


== Տարածվածություն ==
Տարածված է Կովկասում, Միջին Ասիայում, Իրանում, Մոնղոլիայում, Չինաստանում, Տիբեթում։ Հայաստանի տարածքում հանդիպում է Մեղրիում և Վայքում, աղակալած հողերում, չոր լանջերում, ծովի բարձրությունից 1100 մ բարձրությունների վրա։


== Ծանոթագրություններ ==
After Hours (երգ)

«After Hours» (անգլ. թարգմանաբար՝ «Աշխատանքից հետո»), կանադացի երգիչ և երգահան The Weeknd-ի երգը, որը թողարկվել է որպես նրա չորրորդ՝ «After Hours» ստուդիական ալբոմի առաջին գովազդային սինգլ՝ 2020 թվականի փետրվարի 19-ին։


== Պատմություն և թողարկում ==
2020 թվականի փետրվարի 13-ին The Weeknd-ը հայտարարել է ալբոմի անվան մասին՝ նույն անվամբ, ինչ երգը՝ «After Hours»՝ «Heartless» և «Blinding Lights» շահույթապես հաջողված սինգլների թողարկումներից հետո։ Հինգ օր անց՝ փետրվարի 18-ին, երգիչն հայտարարել է ալբոմի թողարկման ամսաթիվը և ներկայացրել է շապիկը։


== Տեքստ ==
Երգի տեքստում քննարկվում է The Weeknd-ի ցանկությունը՝ երեխաներ ունենալ և վերադառնալ նախկին ընկերուհու մոտ։ Նա նաև հղում է իր նախկին հարաբերություններին մոդել Բելլա Հադիդի հետ։ Երգի առաջին մասում Տեսֆայեն երգում է այն մասին, որ կարոտում է իր նախկինին և ցանկանում է հաշտվել։ Երգի երկրորդ մասում նա երգում է այն մասին, որ իրենց հարաբերությունների վերջը իր մեղքով էր, և եթե իր նախկինը վերադառնա իր մոտ, նա նորից չի հիասթափեցնի նրան։


== Քննադատություն ==
Երգը դրական է ընդունվել, շատ քննադատներ երգի հնչողությունը համեմատել են The Weeknd-ի վաղ նյութերի հետ, որը ներառում է «Trilogy» ալբոմը։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
After Hours (աուդիո) ՅուԹյուբում
After Hours (The Blaze ռեմիքս աուդիո) ՅուԹյուբում
Ռուբեն Հլղաթյան

Ռուբեն Մուշեղի Հլղաթյան (1915, Մուշի գավառ, Բիթլիսի վիլայեթ, Օսմանյան կայսրություն - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Ռուբեն Հլղաթյանը ծնվել է 1915 թվականին, Մշո գավառի Յոթնջուր գյուղում, չքավոր գյուղացու ընտանիքում։ 1915 թվականին թուրքական կոտորածից փրկվելու համար նրա ծնողները Արևմտյան Հայաստանից գաղթել են Լենինական։ 1936 թվականին ավարտելով Լենինականի մանկավարժական տեխնիկումը, ուսուցչական աշխատանքի է նշանակվել Ամասիայի շրջանում։ Մինչև 1942 թվականը Ռուբեն Հլղաթյանն աշխատել է Գետաշեն, Բանդիվան գյուղերում, եղել է դպրոցի տնօրեն։
1942 թվականին Ռուբենը զորակոչվել է կարմիր բանակ և ծառայությունն սկսել է 89-րդ հայկական հրաձգային դիվիզիայում, որի կազմում Կովկասյան նախալեռներից մարտերով հասել է Բեռլին։ Սկզբում եղել է գնդացրորդ, իսկ 1943 թվականին ավարտել է քաղաշխատողների կարճատև դասընթացները, ստացել լեյտենանտի կոչում, նշանակվել է գնդացրային վաշտի հրամանատարի քաղաքական գծով տեղակալ, այնուհետև՝ հակատանկային դասակի հրամանատար։ 1944 թվականի հունվար-փետրվար ամիսներին 89-րդ հայկական հրաձգային դիվիզիան համառ մարտեր է մղել Կերչ քաղաքի ուղղությամբ, Գարագոռնի բարձունքի գրավման համար։ Ռուբենի դասակը մասնակցել է նաև Կերչ, Սևաստոպոլ քաղաքների ազատագրմանը։ 1944 թվականի սեպտեմբերին հայկական դիվիզիան փոխադրվել է Լեհաստան, համալրվելուց հետո անցել Վիսլա գետը և շարունակել մարտերը։ Լեհաստանի սահմանագլխին Ռուսկի բրուտ գյուղի շրջակայքում խիզախության համար Հլղաթյանը պարգևատրվել է Հայրենական պատերազմի 1-ին աստիճանի շքանշանով։ Հետագայում Ռուբենի վաշտը մարտերով հասել է Էլբա գետը։ Հլղաթյանը պարգևատրվել է Կարմիր աստղի երեք շքանշաններով և մի շարք այլ մեդալներով։
1946 թվականին Հլղաթյանը զորացրվել է բանակից և աշխատանքի անցել ՀԿԿ Ախուրյանի շրջկոմում՝ որպես բաժնի վարիչ։ Այնուհետև ավարտել է ՀԿԿ Կենտկոմին առընթեր կուսակցական դպրոցը և աշխատել տարբեր բնագավառներում, պատմություն է դասավանդել դպրոցում։
1976 թվականին Հլղաթյանը անցել է կենսաթոշակի և ղեկավարել է Հայրենական պատերազմի վետերանների Ախուրյանի շրջանային խորհուրդը։


== Պարգևներ ==
Կարմիր աստղի շքանշան (եռակի)
Հայրենական պատերազմի 1-ին աստիճանի շքանշան


== Ծանոթագրություններ ==
Հարություն Փամբուկյան

Հարություն Կարոյի Փամբուկյան (սեպտեմբերի 17, 1962(1962-09-17), Երևան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր,


== Կենսագրություն ==
Հարություն Փամբուկյանը ծնվել է 1962 թվականի սեպտեմբերի 17-ին Երևանում։ 1986 թվականին ավարտել է Երևանի ժողովրդական տնտեսության ինստիտուտը։ Ստացել է տնտեսագետի որակավորումը։ 1979-1981 թվականներին աշխատել է ԵՊՀ տպարանում։ 1981-1983 թվականներին ծառայել է խորհրդային բանակում։ 1983-1992 թվականներին աշխատել է «Զովունի» ԱՄ-ում՝ բանվորից հասնելով գլխավոր տնօրենի պաշտոնակատարի։ 1992-1996 թվականներին ղեկավարել է տարբեր ՍՊԸներ։ 1996-1999 թվականներին եղել է «Տրաստբանկ» ՓԲԸ խորհրդի նախագահ։ 
1999-2003 թվականներին եղել է Ազգային Ժողովի պատգամավոր (թիվ 2 ընտրատարածք)։ Եղել է Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ Խմբակցություններում և պատգամավորական խմբերում չի ընդգրկվել, ապա «Ժողովրդական պատգամավոր» պատգամավորական խմբի անդամ։ 2003 թվականիի մայիսի 25-ին ընտրվել է Ազգային Ժողովի պատգամավոր թիվ 8 ընտրատարածքից։ Եղել է Ազգային Ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ Խմբակցություններում և պատգամավորական խմբում ընդգրկված չէ։ 2006 թվականի հուլիսի 22-ից եղել է ՀՀԿ անդամ։


== Անձնական կյանք ==
Ամուսնացած է, ունի երկու երեխա։


== Ծանոթագրություններ ==
Իսմայիլիա պալատ

Իսմայիլիա պալատ (ադրբ.՝ İsmailiyyə Sarayı), գոթական ոճով պալատ Բաքվում։ Ադրբեջանի ԳԱԱ Պրեզիդիումի շենքը։ Կառուցվել է 1908-1913 թվականներին Բաքվի միլիոնատեր Մուսա Նաղիևի կողմից, իր որդու Իսմայիլի պատվին։


== Պատմություն ==

Իսմայիլիա պալատը հիմնադրվել է 1907 թվականին հայտնի ադրբեջանական միլիոնատեր Մուսա Նակիևի կողմից ։ Մուսա Նակիևը շենքը կառուցել է իր որդու, Իսմայիլի հիշատակին։ Միլիոնատիրոջ որդին` Աղա Իսմայիլը մահացել է տուբերկուլյոզից։ 
1905 թվականին մուսուլմանական  բարեգործական հասարակության նախագահ Հաջի Զեյնալաբդին Թակիևը դիմել է Բաքվի քաղաքային դումային պաշտոնական նամակով։ Դիմումում նշվում է, որ նոր շենքի կարիք կա։ 1905 թվականի Դեկտեմբերի 1-ին Բաքվի քաղաքային դումայի նիստում քննարկվեց Բարեգործական Հասարակության դիմումը, և կայացրեց դրական որոշում։ Նոր շենքի նախագծումը վստահված է ինժեներ Իոսիֆ Պլոշկոին ։ Իսմայիլիի շենքի շինարարությունն ավարտվել է 1913 թվականին։


== Տես նաև ==
Ադրբեջան
Ադրբեջանի մշակույթ


== Իսմայիլիա պալատի շենքի պատկերները ==

		
		
		
		


== Ծանոթագրություններ ==
Սեն Սիմֆորիեն դը Տենիեռ

Սեն Սիմֆորիեն դը Տենիեռ (ֆր.՝ Saint-Symphorien-de-Thénières), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 246 մարդ, բնակչության խտությունը` 7.78 մարդ/կմ²։ Բնակավայրը զբաղեցնում է 31.63 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Թուլուզ քաղաքից` 165 կմ հյուսիս-արևելք, Ռոդեզ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 124 աշխատունակ (15-64 տարեկան)  բնակիչ, որոնցից ակտիվ էին 92-ը, իսկ ոչ ակտիվները` 32։ Ակտիվության ցուցանիշը կազմում է 74,2 %։ 92 աշխատունակ մարդկանցից աշխատել է 89 անձ (51 տղամարդ և 38 կին)։ Գործազուրկ են եղել 3 անձ (1 տղամարդ և 2 կին)։ 32 անաշխատունակներից 4-ը եղել են աշակերտներ կամ ուսանողներ, 19-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուրբիսալիա

Ուրբիսալիա (իտալերեն՝ Urbisaglia), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 2772 մարդ (2008), բնակչության խտությունը՝ 126 մարդ/կմ²։ Տարածքը կազմում է 22 կմ²։ Փոստային ինդեքս՝ 62010։ Հեռախոսային կոդ՝ 0733։


== Ժողովրդագրություն ==


== Արտաքին հղումներ ==
Բնակավայրի պաշտոնական էջ(իտալ.)
ազգային ինստիտուտ (իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.
(2214) Քերոլ

(2214) Քերոլ (անգլ.՝ Carol), աստերոիդ աստերոիդների հիմնական գոտում։ Հայտնաբերվել է 1953 թվականի ապրիլի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,166928 ա. մ., առավելագույնը մոտենում է 2,3326 ա. մ. հեռավորության վրա և հեռանում 4,0013 ա. մ.։ Արեգակի շուրջ մեկ ամբողջական պտույտ է կատարում 2058,52 երկրային օրվա ընթացքում, իր ուղեծրով շարժվելով միջինում 0,174883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2214) Քերոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զարգացման Էթիկա

Զարգացման էթիկա, հետազոտության ոլորտ, որն անդրադառնում է ինչպես տնտեսական զարգացման նպատակներին, այնպես էլ տնտեսական զարգացման միջոցներին։ Այն սովորաբար ընդունում է նորմատիվ դիրքորոշում, հարցնում և պատասխանում է էթիկապես ցանկալի զարգացման բնույթի հարցերին և թե ի՞նչ պետք է անել էթիկայի միջոցների զարգացմանը հասնելու համար, նաև քննարկում է տարբեր էթիկական երկընտրանքներ, որոնք հանգեցրել են զարգացման պրակտիկային։ Դրա նպատակն է ապահովել «արժեքային խնդիրները», որոնք զարգացման դիսկուրսի կարևոր մասն են կազմում։


== Հիմնական թեմաներ ==
Զարգացման էթիկան սովորաբար դիտարկում է զարգացման տեսության պրակտիկային, և՛ դրանց փոխհարաբերություններին.

Սոցիալական արդարություն,
Մարդու իրավունքներ,
Հիմնական կարիքներ։Գրականության հիմնական շեշտը դրվում է «միջոցների էթիկայի» վրա։ Այս գործընթացը իր մեջ ներառում է այն հարցը, թե ինչպե՞ս ընկալվել զարգացման նպատակները և  բարոյական սահմանները դրանց հետապնդման մեջ։
Դիսիս Գուլելը, կարգապահության հիմնադիր հայրերից մեկը, «Դաժան ընտրությունը» (1971) աշխատությունում փաստարկեց, որ «զարգացման էթիկան անօգուտ է, քանի դեռ այն չի կարող հանրային գործողությունների հիմք հանդիսանալ։ Ձեռնարկված են մասնավոր գործակալների կողմից`ունենալով հասարակական հանրության կյանքի համար կարևոր հետևանքներ։ Հիմնական հարցն այն է, թե ինչպե՞ս կարող է բարոյական ուղեցույցը ազդել իշխանություն ունեցող անձանց որոշումների վրա»։


== Զարգացման Էթիկետի ակնառու մասնագետներ ==


== Ծանոթագրություններ ==


== Գրականություն ==
Crocker David A (May 1991)։ «Toward development ethics»։ World Development 19 (5): 457–483։ doi:10.1016/0305-750X(91)90188-N 
Dower, N. (1988) 'What is Development?—A Philosopher's Answer', Centre for Development Studies Occasional Paper Series, 3, Glasgow: University of Glasgow.
Gasper, D. (1994) "Development Ethics: An Emergent Field?" in R. Prendergast and F. Stewart (eds.) Market Forces and World Development, London: Macmillan; New York: St. Martin's Press.
Goulet, D. (1971) The Cruel Choice: A New Concept in the Theory of Development (New York: Athenaeum).
Goulet, D.(1977) The Uncertain Promise: Value Conflicts in Technology Transfer (New York: IDOC/NA).
Goulet, Denis (1996) A New Discipline: Development Ethics, The Kellogg Institute Working Papers - Working Paper #231 - August
Gunatilleke, G., Neelen Tiruchelvam, and Radhika Coomaraswamy (eds.) (1988) Ethical Dilemmas of Development in Asia, Lexington, MA: Lexington Books.
Khader, Serene J. (2011) Adaptive Preferences and Women's Empowerment. New York: Oxford University Press.
Seers, Dudley (1977) The New Meaning of Development, International Development Review


== Արտաքին հղումներ ==
International Development Ethics Association
Ալիկուլուուշաղի

Ալիկուլուուշաղի, գյուղ Ելիզավետպոլի նահանգի Զանգեզուրի գավառում։
1907 թ.-ին ուներ 530 բնակիչ՝ հիմնականում ադրբեջանցիներ։
Գյուղում կար ժայռափոր հայկական եկեղեցի, որից քիչ բարձր քարայրներ և հնձաններ կային։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աֆրիկաանս

Աֆրիկաանս (Afrikaans / աֆրիկաանս), պատկանում է Հնդեվրոպական լեզուների ընտանիքի արևմտա-գերմանական լեզվախմբին։ Աֆրիկանս խոսում են աշխարհում 6 միլիոն մարդ։ Աֆրիկաանսը օգտագործվում է Հարավային Աֆրիկայում և Նամիբիայում։ Ըստ աշխարհի լեզուների դասակարգման աֆրիկաանսը չի մտնում 100 ամենատարածված լեզուների ցանկի մեջ։


== Տես նաև ==
Լեզուների ցանկեր


== Ծանոթագրություններ ==


== Արտաքին հղումներ ==
GeoNames
Ethnologue
Գրիգոր Գույումջյան

Գրիգոր Պողոսի Գույումջյան (հուլիսի 4, 1937(1937-07-04), Սալոնիկ, Հունաստան - 2012), հայ աղբյուրագետ, գրականագետ, վաստակավոր լրագրող, հասարակական գործիչ, «Սեբաստիա» հայրենակցական միության նախագահ, Հայաստանի դեմոկրատական կուսակցության հիմնադիր անդամ։


== Կենսագրություն ==
Գրիգոր Գույումջյանը ծնվել է Հունաստանի Սալոնիկ քաղաքում։ 1990-ական թվականներին Գրիգոր Գույումջյանը աշխատել է Երևանի պետական համալսարանի ժուռնալիստիկայի ֆակուլտետում։ Մասնագետ էր սփյուռքահայ մամուլի պատմությանը (հին և միջին շրջաններ), ինչպես նաև հայրենակցական միությունների գործունեությանը։ Բազմակողմանի գիտելիքների տեր «Հայկական սովետական հանրագիտարանի» բազմաթիվ բառահոդվածներ պատկանում են նրա գրչին։ Ճանաչված աղբյուրագետ, գրականագետ, վաստակավոր լրագրող, հասարակական գործիչ, «Սեբաստիա» հայրենակցական միության նախագահ, Հայաստանի դեմոկրատական կուսակցության հիմնադիր անդամ։


== Ծանոթագրություններ ==
Բառոս Բլանկոս

Բառոս Բլանկոս (իսպ.՝ Barros Blancos), բնակավայր Ուրուգվայի հարավարևելյան մասում, Կանելոնես դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 31650մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Վիրավորանք (պատմվածք)

«Վիրավորանք»  (ռուս.՝ Обида), ռուս խորհրդային գրող Միխայիլ Ալեքսանդրովիչ Շոլոխովի պատմվածքը, որը գրվել է 1925-1926 թվականներին։


== Հրապարակումներ ==
Միխայիլ Շոլոխովի «Վիրավորանք» պատմվածքը առաջին անգամ լույս է տեսել 1962 թվականին (Ստեղծ. ժող. 8 հատորով ,Մ. 1962,  հ 1)։ Ստեղծագործության ձեռագիրը հայտնաբերվել է Լ. Գ. Յակիմենկոյի կողմից ԳԱՌՊԱ- ի ֆոնդերում` 1950-ականների 2-րդ կեսին։


== Սյուժե ==
Ստեղծագործության  գլխավոր հերոսը՝ Դուբրովինսկի խուտորի բնակիչ, Ստեփան Պրոկոֆևիչը, մեծ ընտանիքի ղեկավարը («Քաղաքացիական պատերազմում սպանված որդուց մնացել է ութ շունչ»), ինչպես և բոլորը, դժգոհում էր բերքի անբավարարությունից և վերահաս սովից, ինչպես բոլորը, նա էլ սպասում էր գալիք աշնանացանի համար  խոստացված սերմացուի վարկին։ Կայարանում ստանալով ցանկալի հացահատիկի սերմացուն՝ նա գնում է տուն իր հարևան Աֆանասիի հետ։ Ստանիցայի ճանապարհին նրանց են հանդիպում անծանոթ մարդիկ և խլում են սերմացու հացահատիկը։ Ստեփանը շատ է վշտանում   տեղի ունեցածից և դառնում լռակյաց ու ճնշված։ Մի անգամ ամռանը նա գնում է կորած ցուլերին որոնելու և հանդիպում է իրեն թալանողներից մեկին, սպանում է նրան, բայց կարեկցանք է ցուցաբերում սպանվածի երեք տարեկան որդու հանդեպ և պատրաստ է փոխարինել հորը։


== Քննադատություն ==
Ստեղծագործությունը  բարձր է գնահատում  Վ. Վ. Գուրան. «Այս ստեղծագործության իսկապես կենսական, բացառիկ  դրամատիկ իրավիճակի, և ողբերգական լարվածության պատկերումը բնութագրում են մեծ արվեստագետի մարդկային տաղանդը, որը շուտով իր արտահայտությունն է գտնում «Խաղաղ Դոն» վեպում։ Այստեղ Շոլոխովն ընդդիմանում է երկարատև պատերազմի և գյուղացու մշտական կարիքների  հետևանքով առաջացրած վայրենությանը և «երկրի իշխանությանը», որը սպանել է գյուղացու մեջ մարդկային ամեն ինչ»։
Վ. Մ. Լիտվինովը պատմվածքը համարում է  գրողի վաղ շրջանի «ամենաազդեցիկ» ստեղծագործություններից մեկը` «այստեղ տեղի ունեցած ողբերգությունն առավել սուր է, քանի որ դժբախտը սպանում է դժբախտին,  մի աղքատ մարդ կողոպտում է մեկ ուրիշին, և երբ նրան բռնում են, նա գրեթե չի դիմադրում պատժիչ գործողություններին, քանի որ  այդպիսին է բարոյական դրվածքը։ Եվ այս ամենը մարդկանց անհավատությունից և նրանց բարոյականությունից չէ, ավելի շուտ, ազգի հայացքների համակարգի այն հասկացությունների մերժումից է, որոնք «դարերի ընթացքում կարծրացել են» և ցանկացած աղետալի իրավիճակում աշխատող մարդուն պատկերացնում են որպես հոգեպես կարծրացած և բարոյապես անշարժ»։


== Ծանոթագրություններ ==


== Գրականություն ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — 1216 с.: ил. ISBN 978-5-94238-022-9


== Արտաքին հղումներ ==
Михаил Александрович Шолохов: Биобиблиографический указатель 1924—2003. 1.1. Собрания сочинений
Обида
(2732) Վիտտ

(2732) Վիտտ (անգլ.՝ Witt), աստերոիդ աստերոիդների հիմնական գոտում։ Հայտնաբերվել է 1926 թվականի մարտի 19-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,759254 ա. մ., առավելագույնը մոտենում է 2,6907 ա. մ. հեռավորության վրա և հեռանում 2,8278 ա. մ.։ Արեգակի շուրջ մեկ ամբողջական պտույտ է կատարում 1674,12 երկրային օրվա ընթացքում, իր ուղեծրով շարժվելով միջինում 0,215039 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2732) Վիտտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարտին Մազմանյան

Մարտին (Մարտիրոս) Սարգսի Մազմանյան (դեկտեմբերի 24, 1899(1899-12-24), Թիֆլիս, Ռուսական կայսրություն - մայիսի 8, 1987(1987-05-08), Երևան, Հայկական ԽՍՀ, ԽՍՀՄ), հայ խորհրդային կոմպոզիտոր, խմբավար, մանկավարժ, երաժշտական-հասարակական գործիչ։ ՀԽՍՀ ժողովրդական արտիստ (1965)։


== Կենսագրություն ==
1921 թվականին ավարտել է Թիֆլիսի Ներսիսյան դպրոցը։ 1922-1924 թթ. սովորել է Մոսկվայի (հոբոյ և խմբավարություն), 1926-1930 թթ.՝ Թիֆլիսի (ստեղծագործություն, դասատու՝ Սարգիս Բարխուդարյան) կոնսերվատորիաներում։ 1930 թվականին ավարտել է Երևանի պետական կոնսերվատորիան։ 1950-1954 թթ. եղել է Հայֆիլհարմոնիայի տնօրեն և գեղարվեստական ղեկավար, 1954-1962 թթ.` Ռոմանոս Մելիքյանի անվան ուսումնարանի տնօրեն։ 1961-1977 թթ. Երևանի պետական կոնսերվատորիայում  դասավանդել է խմբավարություն։ Եղել է Հայաստանի երաժշտական ընկերության հիմնադիրներից և ընկերության նախագահի տեղակալը։ ՀՀ քաղաքներում, Թբիլիսիում, Մոսկվայում հիմնել և ղեկավարել է երգչախմբեր։ Գրել է «Ճուտիկ» մանկական օպերան, սիմֆոնիկ («Մամե և Աշե», «Հաղթանակի պոեմ»), կամերային գործիքային երկեր, խմբերգեր, ռոմանսներ, երգեր, ստեղծագործություններ մանուկների համար։


== Ծանոթագրություններ ==
Կարաբել

Կարաբել, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բերեզնա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԲերեզնաԲերեզնա (ուկրաիներեն՝ Березна), քաղաքատիպ ավան Ուկրաինայի Չեռնիգովի մարզի Մենայի շրջանում։
2008 թվականի տվյալներով Բերեզնա քաղաքատիպ ավանում բնակվում էր 4 912 մարդ։ Բնակավայրը զբաղեցնում է 9,4 կմ²։


== Галлерея ==

		
		
		
		
		


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բադ Յու Շոր

Բադ Յու Շոր (ռուս.՝ Бадь-Ю-Шор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիդզ Յու գետի աջ ափին՝ 65 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019096
Կոդը ըստ հիդրոլոգիական հետազոտության (ՌԴ) — 103001909
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Շիրիլդի

Շիրիլդի (ռուս.՝ Ширильды), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Բայկալ գետի ափում։ Գետի երկարությունը 21 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շերման շրջան (այլ կիրառումներ)

Շերման շրջան, կարող է վերաբերել՝

Շերման շրջան - ԱՄՆ Կանզաս նահանգի 105 վարչական միավորներից մեկը
Շերման շրջան - ԱՄՆ Նեբրասկա նահանգի 93 վարչական միավորներից մեկը
Շերման շրջան - ԱՄՆ Տեխաս նահանգի 254 վարչական միավորներից մեկը
Տերն ու ծառան (հեքիաթ)

«Տերն ու ծառան», Հովհաննես Թումանյանի հեքիաթը, գրված 1906-1914 թվականներին։ Հեքիաթը պատմում է երկու եղբայրների մասին, որոնցից մեկը խելոք և խելացի է, իսկ մյուսը՝ միամիտ։
Հեքիաթի հիման վրա նկարահանվել է 22 րոպե տևողությամբ համանուն ֆիլմը։


== Սյուժե ==
Մեծը վեր է կենում գնում մի հարուստի մոտ ծառա մտնում և պայման է կապում նրա. հետ Ժամանակ նշանակում են «մինչև  կկվի ձեն ածելը»։ Հարուստը մի այլ չլսված պայման է դնում ծառայի առաջ։ Ասում է՝ «մինչև էն ժամանակը թե դու բարկանաս, դու հազար մանեթի տուգանք տաս ինձ, թե ես բարկանամ՝ ես տամ»։
Մեծ եղբայրը առավոտից երեկո անդադար աշխատում է, իսկ հարուստ աղան նրան հանգիստ չէր տալիս և շարունակում աշխատեցնել նրան։ Վերջիվերջո մեծ եղբայրը չի դիմանում և բարկանում է, ապա հարուստին պարտք մնում հազար մանեթ։
Հետո հարուստի մոտ աշխատանքի է անցնում փոքր եղբայրը, ով հարուստի հետ նույն պայմաններն է կապում։ Սակայն փոքր եղբայրը մտադիր չէր ձեռնունայն հեռանալ...


== Ծանոթագրություններ ==
Ռովնոպոլ (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՌովնոպոլՌովնոպոլ (ուկրաիներեն՝ Рівнопіль), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Ռովնոպոլ գյուղում բնակվում էր 98 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաթնաջուրի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Կաթնաջուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ժակ Պրևեր

Ժակ Պրևեր (ֆր.՝ Jacques Prévert, փետրվարի 4, 1900(1900-02-04)[…], Նյոյի սյուր Սեն, Սենա, Ֆրանսիա - ապրիլի 11, 1977(1977-04-11)[…], Teloché), ֆրանսիացի բանաստեղծ և կինոդրամատուրգ, ապրել է 1900-1977 թթ.:
1925 թվականին հակվել է սյուրռեալիզմին։ Պրևերի շատ բանաստեղծություններ, ներառյալ «Մեռած տերևները», դարձել են ֆրանսիական հանրահայտ երգեր, 1930-ական թվականներից դրանց հիման վրա երաժշտություն է գրել Ժոզեֆ Կոսման։ Պրևերը համարվում է ֆրանսիական կինոյի «բանաստեղծական ռեալիզմի» ուղղության ամենավառ ներկայացուցիչներից մեկը, նա է 1930-1940-ականների ֆրանսիական կինոյի շատ գլուխգործոցների սցենարիստը, առաջին հերթին՝ Մարսել Կառնեի ֆիլմերի։


== Կայք ==
IMDB կայքում


== Ծանոթագրություններ ==
Ուազայե

Ուազայե, բերդաքաղաք հնագույն հայկական պետության՝ Ուրարտուի տարածքում։ Գտնվում է Մեծ Հայքի Վասպուրական նահանգի Ռշտունիք գավառում։ Քաղաքը հիշատակվել է ասորական մ.թ.ա. 9-8-րդ դդ. սկզբնաղբյուրներում և ուրարտական սեպագրերում։


== Ծանոթագրություններ ==
Սամոբոր դղյակ

Սամոբոր դղյակ (խորվ.՝ Stari grad Samobor), ավերված դղյակ Թեպեչ բլրի գագաթին, Սամոբոր քաղաքում, Խորվաթիա։ Մինչ այժմ կարելի է տարբերել հին ավերակները, վիթխարի դարպասները և պատերի մեծ մասը։


== Պատմություն ==
Ամրոցը կառուցել է բլրի գագաթին, Սավա գետի հովտի հյուսիս-արևմտյան մասում գտնվող կարևոր ճանապարհների խաչմերուկում, միջնադարյան առևտրային քաղաք՝ Սամոբորի վերևում։ Այն կառուցվել է 1260-1264-ական թվականներին, բոհեմյան արքա՝ Օտկար 2-րդի կողմնակիցների կողմից, որը այդ ժամանակ պատերազմում էր հունգարացի թագավոր՝ Իշտվան 5-րդի դեմ։ Խորվաթա-հունգարական ուժերը՝ Օկիչ իշխանի գլխավորությամբ գրավում են դղյակը, ինչի համար իշխանին շնորհել են Սամոբոր քաղաքը և տեղի հարկերը հավաքելու իրավունքը։ Ի սկզբանե այն քարե դղյակ էր, որը կառուցվել էր ժայռային ելուստի վրա։ Այն բաղկացած էր երեք մասերից։ Կենտրոնական մասը հանդիսսանում է ամրոցի հնագույն հատվածը։ Կենտրոնական մասի հարավ-արևելյան հատվածում տեղակայված էր բարձր պահակային աշտարակ, որի ավերակները ամրոցի պահպանված միակ ինքնօրինակ մասն էին։ Պահակային աշտարակի կողքին տեղակայված է կիսակլոր աշտարակ` սուրբ Աննայի փոքրիկ գոթական մատուռով, որը կառուցվել է 16-րդ դարի երեսունական թվականներին։ Այդ ընթացքում սկսել է ամրոցի վերակառուցումը, որը իրականացվել էր ամրոցի կենտրոնական մասի դեպի հյուսիս ընդարձակմամբ։ 17-18-րդ դարերում շարունակվել է ամրոցի թարմացումն ու վերակառուցումը։ Ամրոցի ներսում կառուցված վերջին շենքը հարավային մասում կառուցված երեք հարկանի տունն էր, որը դղյակի վերին հատվածների հետ ձևավորում է ներքին բակը։ Այս շենքը դղյակը նախնական ամրաշինական նշանակությունից վերափոխել է բարոկկո ոճի քաղաքամերձ դղյակի։ Դղյակի վեջին բնակիչները լքել են այն18-րդ դարի վերջում, որի արդյունքում դղյակը աստիճանաբար ավերվել է։


== Հայտնի տերեր և կառավարիչներ ==
Ամրոցի առաջին հայտնի տերը սլավոնական Բաբոնիչիների տոհմն էր։ Նրանցից հետո ամրոցը անցել է հունգար-խորվաթական արքաների տիրաետության տակ։ 15-րդ դարում ամրոցը դարձել է Ցելե կոմսերի սեփականությունը, իսկ 16-րդ դարի սկզբին այն պատկանել է ֆեոդալական Ֆրանկոպանների տոհմին։ Տարբեր ժամանակաշրջաններում ամրոցի տերերը շատ հայտնի տոհմեր են եղել։ Ամրոցի վերջին տերերը, ովքեր ապրել են այնտեղ Էրդելի-Կուլմեր կոմսերն էին։ 1902 թվականին Սամոբոր քաղաքի մունիցիպալ խորհուրդը ամրոցը գնել է Մոնտուկուչչոլի ընտանիքից, և այդ ժամանակից սկսած ամրոցը և հարակից տարածքը ծառայում են որպես զբոսախնջույքների վայր։


== Վերակառուցում ==
Այժմ Սամբոր ամրոցը միայն տպավորիչ ավերակ է Վուգրինշակ առվակի վրա, Սմոբոր քաղաքի կենտրոնում, չնայած գոյություն ունի ամրոցի վերակառուցման ծրագիր։ Այժմ վերականգնվել են միայն մատուռի պատերը, որոնց համար օգտագործվել են քարեր` ավերված ամրոցի տարբեր մասերից։


== Ծանոթագրություններ ==
Պրիզրենի համալսարան

Պրիզրենի համալսարան (ալբաներեն՝ Universiteti i Prizrenit), Կոսովոյի Պրիզրեն քաղաքում գործող համալսարան: Հիմնադրվել է 1962 թվականին՝ որպես մանկավարժաշան բարձրագույն դպրոց (Shkolla e Lartë Pedagogjike - SHLP): 2010 թվականին վերակազմավորվել է որպես համալսարան։ Բարձրագույն ուսումնական այս հաստատությունը կարող է տարբեր բնագավառներում շրջանավարտներին շնորհել բակալավրի կամ մագիստրոսի կոչում։


== Պատմություն ==
Պրիզրենի համալսարանի խնդիրն ու նպատակն է՝ որակյալ մասնագետներ պատրաստըել տարածաշրջանի և ամբողջ Կոսովոյի աշխատաշուկայի համար։ Ընդ որում՝ այդ խնդիրը պետք է լուծել տարածաշրջանի և ողջ Եվրոպայի համանման կրթական հաստատությունների հետ մրցակցության պայմաններում։ Ուսումնական գործընթացն այստեղ կազմակերպվում է հիմնականում ալբաներեն, կրթության ֆակուլտետում որոշ չափով գործածվում են նաև բոսնիերենն ու թուրքերենը։ 


== Ֆակուլտետներ և բաժանմունքներ ==
Տնտեսագիտական ֆակուլտետ
Բիզնեսի կառավարում
Միջազգային մենեջմենթ
Իրավաբանական ֆակուլտետ
Իրավագիտություն
Համակարգչային գիտությունների ֆակուլտետԾրագրավորում
Տեղեկատվական տեխնոլոգիաներ
Բանասիրական ֆակուլտետԱլբանական լեզու և գրականություն
Անգլիական լեզու և գրականություն
Գերմանական լեզու և գրականություն
Թուրքական լեզու և գրականություն
Կրթության ֆակուլտետ
Տարրական դպրոցի ծրագիր
Նախադրպրոցական կրթության ծրագիր
Բնապահպանական ֆակուլտետԳյուղատնտեսական բիզնես
Անտառագիտություն և բնապահպանական գիտություններ


== Ծանոթագրություններ ==

Self Evaluation Report Archived 2020-10-01 at the Wayback Machine. (in Albanian)
Self Evaluation Report Archived 2018-06-13 at the Wayback Machine. (in English)
Quality Assurance and Enhancement Strategy of the University of Prizren Archived 2019-08-19 at the Wayback Machine.


== Նշումներ ==


== Արտաքին հղումներ ==
Պաշտոնական կայքէջը
Քրոնոբժշկություն

Քրոնոբժշկություն, բժշկության բաժին, որտեղ օգտագործվում են քրոնոկենսաբանության շրջանակներում կիրառվող կենսաբանական ռիթմերի մասին պատկերացումները։
Քրոնոբժշկություն (ինչպես նաև քրոնոկենսաբանություն), միջգիտական հետազոտությունների երիտասարդ ճյուղ, որը գտնվում է կայացման փուլում։ Քրոնոբժշկության մեջ իրենց կիրառությունն են գտնում ժամանակային շարքերի մաթեմատիկական մշակման մեթոդները, որոնք օգտագործվում են օրգանիզմների ֆիզիոլոգիական գործընթացների ռիթմիկ դրսևորումների վերլուծության համար։
Քրոնոբժշկությունը հայտնվում է հետևյալ գիտությունների շփման տիրույթում՝ բժշկություն (հիվանդությունների ախտորոշում և բուժում), քրոնոկենսաբանություն (տեսական պատկերացումների մշակում) և մաթեմատիկա (ռիմիկ երևույթների մաթեմատիկական անալիզի մեթոդների մշակում)։


== Գրականություն ==
Хронобиология и хрономедицина: Руководство / Под ред. Ф. И. Комарова. М.: Медицина, 1989. 400 с. (ռուս.)
Комаров Ф. И., Рапопорт С. И., Хронобиология и хрономедицина, М.: Триада-Х. 2000. 488 с.
Рапопорт С. И., Комаров С. И., Чибисов С. М., Роль проблемной комиссии «Хронобиология и хрономедицина» РАМН в развитии внутренней медицины (к 25-летию создания), «Клин. медицина», 2007, № 9, С.4-17.


== Արտաքին հղումներ ==
Официальный сайт проблемной комиссии РАМН «Хронобиология и хрономедицина». Archived 2009-07-16 at the Wayback Machine.
Лаборатория «Хрономедицина и новые технологии» ММА им. И. М. Сеченова. Archived 2009-02-25 at the Wayback Machine.
Ժուրավլինոե (գյուղ, Ստարովիժևի շրջան)

Ժուրավլինոե (ուկրաիներեն՝ Журавлине, լեհ.՝ Szajno), գյուղ Ուկրաինայի Վոլինի մարզի Ստարովիժևի շրջանում։ Բնակավայրը նախկինում նաև անվանվել է Շավխալ։
2001 թվականի տվյալներով Ժուրավլինոե գյուղում բնակվում էր 514 մարդ։ Բնակավայրը զբաղեցնում է 3035 կմ² տարածք։ Բնակչության խտությունը կազմում էր 169,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լելովան (Ադիգենի շրջան)

Լելովան (վրաց.՝ ლელოვანი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1220 մետր բարձրության վրա։ Շրջկենտրոն Ադիգենից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 334 մարդ։


== Ծանոթագրություններ ==
Շիպիլովկա (գյուղ, Նազարովսկի շրջան)

Շիպիլովկա (ռուս.՝ Шипиловка), գյուղ Ռուսաստանի Կրասնոյարսկի երկրամասի Նազարովսկի շրջանի կազմում։
Բնակչությունը վերջին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստղ (այլ կիրառումներ)

Աստղ բառը կարող է ունենալ հետևյալ կիրառումները՝

Աստղ - երկնային մարմին.
Աստղ (երկրաչափական) - երկրաչափական մարմնի ձև.
Աստղ (համակարգչային) - համակարգչային տոպոլոգիական ցանցի տեսակ.
Աստղ (հասարակական) - հայտնի մարդ (դերասան, երգիչ, երգչուհի).
Աստղ (զինվորական) - բազմաթիվ երկրներում զինվորականության և ոստիկանության տարբերանշան.
Աստղ (ծովային) - ծովային կենդանի.
Աստղ (էլեկտրական) - էլեկտրական միացման ձև։
Վարշամ Ավետյան

Վիքիպեդիայում կան հոդվածներ  Ավետյան ազգանունով այլ մարդկանց մասին:Վարշամ Ավետյան (փետրվարի 2, 1927(1927-02-02), Շնող, Բորչալուի գավառ, Վրացական Սոցիալիստական Խորհրդային Հանրապետություն, ԱԽՖՍՀ, ԽՍՀՄ - օգոստոսի 8, 2012(2012-08-08), Երևան, Հայաստան), պատմաբան, հնագետ, մանկավարժ, գիտնական, ԳՊՀ պրոֆեսոր։ ԳՊՀ պատմագիտական, հնագիտական թանգարանի հիմնադիր տնօրեն։


== Կենսագրություն ==
Վարշամ Վահանի Ավետյանը ծնվել է 1927 թվականի փետրվարի 2֊ին Լոռու մարզի Շնող գյուղում։ 1947֊1948 թվականներին նա Ալավերդու խորհրդի գործադիր կոմիտեի առևտրիբաժնի ավագ տեսուչն էր։ 1950-1953 թվականներին՝ խորհրդային տարիներին ծառայել է Թամանյան դիվիզիայի 400-րդ գնդում։ 1958 թվականին դարձել է Լճաշեն գյուղի միջնակարգ դպրոցի տնօրեն։ 1960-1967 թվականներին ընտրվել է Սևանի խորհրդի գործկոմի, իսկ 1967-1972 թվականներին քաղխորհրդի գործկոմի պատգամավոր։
1970 թվականին պաշտպանել է «Սևանի ավազանի ուշ բրոնզեդարյան տնտեսության հիմնական ձևերը» թեմայով թեկնածուական թեզը։ 1959-1972 թվականներին մասնակցել է Սևանի ավազանի հնագիտական աշխատանքներին։ 1975-1986 թվականներին առաջնորդել է Լճաշենի հնագիտական արշավախումբը։ 1968-1972 թվականներին Խաչատուր Աբովյանի անվան մանկավարժական ինստիտուտի նախապատրաստական դասընթացների վարիչ էր, աշխատել է ԽՍՀՄ և Հայոց պատմության ամբիոններում։ 1972 թվականից դասավանդել է հայոց պատմություն, հնագիտություն, հայրենագիտություն, դրամագիտություն և արխիվագիտություն առարկաները։ Երկար տարիներ դասավանդել է Գավառի պետական համալսարանում։
Ավետյանը իր ջանքերի և կատարած պաղումների շնորհիվ ստեղծել է Լճաշենի, Շնողի, Երևանի Վահան Թոթովենցի անվան թիվ 57 միջնակարգ դպրոցի հայրենագիտական, Սևանի երկրագիտական, Խաչատուր Աբովյանի անվան պետական մանկավարժական և Գավառի պետական համալսարանների պատմագիտական և հնագիտական թանգարանները։


== Կրթություն ==
Նա սովորել է Թեղուտի, ապա Շնող գյուղի դպրոցում։ 1943 թվականին ավարտել է Ալավերդու Միքայել Նալբանդյանի անվան միջնակարգ դպրոցը։ 1946 թ.֊ին ընդունվել է Երևանի էներգետիկ քոլեջ։ 1953֊1958 թվականներին սովորել է Երևանի Խաչատուր Աբովյանի անվան հայկական պետական մանկավարժական համալսարանի պատմալեզվագրական ֆակուլտետում։


== Աշխատություններ ==
Հեղինակել է շուրջ 100 գիտական աշխատանքներ, այդ թվում` 12 մենագրություններ, 80-ից ավել հրապարակախոսական հոդվածներ, ձեռնարկներ և ուղեցույցեր։


== Մահ ==
Վարշամ Ավետյանը մահացել է 2012 թվականի օգոստոսի 28֊ին։ Նրա հուղարկավորությունը տեղի է ունեցել Ավանի գերեզմանատանը։


== Պարգևներ ==
Հայրենական մեծ պատերազմի տարիներին անձնվիրաբար աշխատանքի համար պարգևատրվել է «Աշխատանքային արիության» մեդալով։


== Ծանոթագրություններ ==
Շադ

Շադ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իգլի Տարե

Իգլի Տարե (ալբ․՝ Igli Tare, հուլիսի 25, 1973(1973-07-25), Վլյորա Չիտակու), ալբանացի նախկին ֆուտբոլիստ, հարձակվող, ներկայումս իտալական «Լացիո» ակումբի մարզական տնօրեն։ Համարվում է Ալբանիայի պատմության լավագույն ֆուտբոլիստներից մեկը։


== Կարիերա ==
Ծնվել է 1973 թվականին, սովորել է Տիրանայի «Qemal Stafa High School» դպրոցում։
Կարիերան սկսել է «Պարտիզան» ակումբում, որից հետո տեղափոխվել է Գերմանիա և խաղացել մի շարք ակումբներում։ Ճանաչում է ձեռք բերել հանդես գալով «Կառլսրուե» ակումբում, իսկ առաջին առավել հաջողված ակումբը կարելի է համար Դյուսելֆորդի «Ֆորտունա» ակումբը, որտեղ անցկացրել է 57 խաղ, խփելով 25 գնդակ։ Մյուս ակումբում՝ «Կայզերսլաուտերնում» նա արդեն այդքան հաճախ չէր հայտնվում հիմնական կազմում։
2001 թվականին տեղափոխվել է Իտալիա։ Վերջին ակումբը նրա համար դարձավ Հռոմի «Լացիոն», իսկ կարիերայի ավարտից հետո, 2009 թ. Տարեն դարձավ այդ ակումբի սպորտային նախագահը։
Իգլի Տարեն համարվում էր Ալբանիայի ֆուտբոլի ազգային հավաքականի հիմնական կազմի խաղացող, հավաքականի կազմում անցկացրել է 67 խաղ, խփել 10 գնդակ։


== Ծանոթագրություններ ==


== Արտաքին հղումներ ==
Soccerway կայքում
National-Football-Teams կայքում
Լացիոյի պաշտոնական կայքում